tartuNLP/wikipedia-smugri-20251201 huggingface dataset:
Engie

Engie on Prantsuse energeetikatööstuse kontsern. See oli 2015. aastal suuruselt kolmas energeetikasektori grupp, välja arvatud nafta. Selle peamine aktsionär on Prantsusmaa riik, kellele kuulub veerand kapitalist (23,64% kapitalist ja 33,84% Engie hääleõigusest).
Ettevõte moodustati 22. juulil 2008, kui omavahel liitusid Gaz de France ja Suez.
2016. aastal alustas kontsern põhjalikku ümberkujundamist, mille eesmärk on energia ja digitaalne üleminek. Selle tööstusstrateegia areneb, mida raputavad muutused juhtimises.
2018. aastal töötas Engie 158 505 töötajat ja selle käive ulatus 60,6 miljardi euroni.
Brüsselis, Luksemburgis ja Pariisis noteeritud grupp on aktsiaturuindeksites: CAC 40, BEL20 ja Euronext 100.
Ettevõtte peakontor asub Pariisis La Défense ärirajoonis.
Haabneeme Kool

Haabneeme Kool on põhikool Harju maakonnas Haabneeme alevikus aadressil Randvere tee 18/1.
2024/2025. õppeaastal õpib Haabneeme Koolis 566 õpilast, klassikomplekte on 29.
Ajalugu.
2009. aastal ehitati Viimsi Keskkoolist 700 meetrit Randvere poole Randvere tee äärde koolimaja, mis sai Viimsi Keskkooli I ja II kooliastme õppehooneks. 1. septembril 2009 alustas Viimsi Keskkooli väikses majas 13 klassikomplekti (Viimsi Keskkooli 2.-3. klass). Viie aasta jooksul nimetati koolimaja eri nimedega, muu hulgas väikene maja ja Karulaugu õppehoone. Viimsi Keskkool kasvas kiiresti ja ühtset juhtimist kolmes õppehoones (1. septembril 2013 oli avatud ka Randvere õppehoone) oli raske saavutada. 2014. aasta veebruaris võttis Viimsi valla volikogu vastu otsuse Viimsi Keskkooli õppehoonete eraldamise eraldiseisvateks koolideks. 1. septembril 2014 jätkati kolmes hoones eraldi koolidena: Karulaugu õppehoones alustas tööd Haabneeme Kool ja Randvere õppehoones Randvere Kool. 
6. septembril 2017 avati Haabneeme Kooli kolmekorruseline juurdeehitus, millega sai kool juurde 1000 ruutmeetrit pinda. Kool kujundati juurdeehituse valmides kolme aasta jooksul ümber 6-klassilisest koolist 9-klassiliseks põhikooliks.
Tornialuse kalmistu

Tornialuse kalmistu ehk Järva-Jaani II Kalmistu on üks kolmest Järva-Jaani kalmistust. See on endiselt kasutuses. Kalmistu pindala on 16 300 ruutmeetrit, selle asulapoolsele sissepääsule on rajatud tõenäoliselt 1866. aastal tornikujuline väravaehitis. Kalmistu vanim haud on dateeritud 1865. aastast. Ristkülikukujulist surnuaeda piirab neljast küljest madal maa- ja paekivist müür.
Černošín

Černošín (saksa keeles "Tschernoschin") on linn Tšehhis Plzeňi maakonnas Tachovi ringkonnas. Černošín asub Tachovist umbes 18 km idas ja Plzeňist ligikaudu 37 km läänes.
Černošín paikneb merepinnast 500 meetri kõrgusel.
Černošíni on esmamainitud 1290. aastal. Linnaõigused sai Černošín 1873. aastal. 20. sajandi keskpaiku kaotas Černošín linnaõigused, kuid sai need 2006. aastal tagasi.
Bavorov

Bavorov (saksa keeles "Barau") on linn Tšehhis Lõuna-Tšehhi maakonnas Strakonice ringkonnas. Bavorov asub Strakonicest umbes 20 km kagus ja České Budějovicest ligikaudu 33 km loodes.
Bavorov asub merepinnast 446 meetri kõrgusel.
Bavorovit on esmamainitud 1228. aastal. Bavarov sai linnaõigused 1853. aastal, kuid kaotas need 1949. aastal. Bavarov sai linnaõigused tagasi 2000. aastal.
Alates 2003. aastast on Bavorovi vanalinn ajalooline linnakaitseala.
Přimda

Přimda (saksa keeles "Pfraumberg") on linn Tšehhis Plzeňi maakonnas Tachovi ringkonnas. Přimda asub Saksamaa piirist 10 km kaugusel, Tachovist umbes 14 km lõunas ja Plzeňist ligikaudu 52 km läänes.
Přimda asub merepinnast 601 meetri kõrgusel.
Přimdat on esmamainitud 1126. aastal.
Linnas asuvad 12. sajandil rajatud Přimda lossi varemed.
Złote Tarasy

Złote Tarasy (otsetõlkes 'kuldsed terrassid') on kaubandus-, kontori- ja meelelahutuskompleks, mis asub Varssavi kesklinnas Złota tänaval.
Ehitise kaubandusosa avati 7. veebruaril 2007.
Selle ees asub Varssavi keskraudteejaam.
Plánice

Plánice (saksa keeles "Planitz") on linn Tšehhis Plzeňi maakonnas Klatovy ringkonnas. Plánice asub Klatovyst umbes 13 km idas ja Plzeňist ligikaudu 40 km lõunas. Linnast voolab läbi Úslava jõgi.
Plánicet on esmamainitud 1329. aastal.
Plánices on sündinud tšehhi leiutaja ja insener František Křižík (1847–1941).
Sjögren (haavlipüss)

Sjögren on Rootsi 12-kaliibriline poolautomaatne haavlipüss, mille konstrueeris leidur Carl Axel Theodor Sjögren. Relva toodeti algul Rootsis AB Svenska Vapen- och Ammunitionsfabrikenis, hiljem Taanis Håndvåbenværkstederne Kjøbenhavnis. 
Relv kasutab inertsiaalsüsteemi, mille hiljem võttis üle Itaalia relvatootja Benelli ning mis tänapäeval on haavlipüsside seas laialt levinud. Sjögreni süsteemiga toodeti ka mõned 7,63-millimeetrise kaliibriga, relval Gevär m/96 põhinevad vintpüssid. Neid küll pakuti potentsiaalsetele klientidele ning testiti, kuid lõpuks tellijat ei leitud ja tootmine katkestati.
Adam Federici

Adam Jay Federici (sündinud 31. jaanuaril 1985 Nowras) on endine Austraalia jalgpallur (väravavaht).
2003. aastal liitus ta Inglismaa klubiga Wolverhampton Wanderers, kuid klubi põhimeeskonnas ei mänginud ta kordagi. Hooajal 2003–04 mängis Federici Itaalia tugevuselt kolmanda liiga klubis Torres.
2005. aastal naasis Federici Inglismaale, kus mängis klubikarjääri järgmised 15 aastat. 2005. aasta jaanuaris sõlmis ta lepingu Readingiga. Suurem osa aastatest 2005–2008 oli ta Readingist laenul Inglismaa madalamate liigade klubides. Readingi meeskonnas debüteeris hooajal 2005–06 Inglismaa liigakarikavõistlustel. Inglismaa kõrgliigas debüteeris ta Readingi meeskonnas 1. aprillil 2007 mängus Tottenham Hotspuri vastu. 26. detsembril 2008 lõi Federici Inglismaa esiliigas mängus Cardiff City vastu värava. Hooajal 2009–10 tõusis ta Readingi esiväravavahiks. 2015. aastal valiti ta Readingi hooaja parimaks mängijaks.
2015. aasta mais sõlmis ta lepingu Inglismaa kõrgliiga klubiga AFC Bournemouth. Aastatel 2018–2020 kuulus ta Stoke City ridadesse.
2020. aasta juulis sõlmis ta lepingu äsja Austraalia kõrgliigaga liituva klubiga Macarthur FC.
Vigastuse tõttu teatas ta jalgpallurikarjääri lõpetamisest 2021. aasta oktoobris.
Austraalia jalgpallikoondises mängis Federici aastatel 2010–2016 kokku 16 korda. Ta kuulus Austraalia koondisse 2010. aasta maailmameistrivõistlustel. Lisaks kuulus ta 2008. aasta suveolümpiamängude jalgpalliturniiril Austraalia olümpiavõistkonda.
Ronov nad Doubravou

Ronov nad Doubravou (saksa keeles "Ronow an der Doubrawa") on linn Tšehhis Pardubice maakonnas Chrudimi ringkonnas. Ronov nad Doubravou asub Chrudimist umbes 20 km lääneedelas ja Pardubicest ligi 24 km edelas.
Ronov nad Doubravoud on esmamainitud 1307. aastal. Linnaõigused sai Ronov nad Doubravou 1908. aastal. 1945. aastal kaotas Ronov nad Doubravou linnaõigused, kuid sai need 1. juunil 1998. aastal tagasi. 
Ronov nad Doubravous on sündinud tšehhi maalikunstnik Antonín Chittussi (1847–1891).
Matt Derbyshire

Matthew Anthony Derbyshire (sündinud 14. aprillil 1986 Great Harwoodis) on Inglismaa jalgpallur, kes mängib ründajana Küprose kõrgliiga klubis AEK Larnaca.
2003. aastal liitus ta Blackburn Roversiga, mille meeskonnas debüteeris ta Inglismaa kõrgliigas 7. mail 2005 mängus Fulhami vastu. Hooaja 2005–06 esimeses pooles oli ta laenul Inglismaa esiliiga klubis Plymouth Argyle, kuid ei löönud ühtegi väravat. Hooaja teises pooles läks ta laenule Inglismaa tugevuselt neljanda liiga klubisse Wrexham, lüües kümme väravat. Inglismaa kõrgliigas lõi Derbyshire Blackburn Roversi meeskonnas esimese värava 1. jaanuaril 2007 mängus Wigan Athleticu vastu. Kokku lõi ta sel hooajal Inglismaa kõrgliigas viis väravat, lisaks neli väravat Inglismaa karikavõistlustel.
2009. aasta jaanuaris läks ta laenule Kreeka kõrgliiga klubisse PAE Olympiakós, kellega sõlmis sama aasta juunis püsiva lepingu. Hooajal 2008–09 tuli ta klubiga Kreeka meistriks. 2009. aasta mais toimunud Kreeka karikafinaalis lõi Derbyshire AEK Ateena vastu kaks väravat, sh värava kuuendal üleminutil, mis viis mängu lisaajale ja lõpuks penaltiseeriani, kus Olympiakós võitis. Derbyshire valiti karikafinaali parimaks mängijaks.
Hooajal 2010–11 oli ta Olympiakósest laenul Inglismaa kõrgliiga klubis Birmingham City, kuid ei löönud liigas ühtegi väravat. 2011. aasta mais sõlmis ta lepingu Inglismaa esiliiga klubiga Nottingham Forest. Hooajal 2012–13 oli ta laenul Inglismaa tugevuselt kolmanda liiga klubis Oldham Athletic ja esiliiga klubis Blackpool. Aastatel 2014–2016 mängis Derbyshire Inglismaa esiliigas Rotherham Unitedi ridades.
Aastatel 2016–2020 mängis Derbyshire Küprose kõrgliiga klubis AC Omonia. Ta paistis Küprosel eeskätt silma kahel esimesel hooajal, mil oli mõlemal korral liigas suurim väravakütt (vastavalt 24 ja 23 väravat).
2020. aasta augustis sõlmis ta kaheaastase lepingu äsja Austraalia kõrgliigaga liituva klubiga Macarthur. Ta lõi hooajal 2020–21 Austraalia kõrgliigas 14 väravat ja valiti liiga hooaja sümboolsesse koosseisu, kuid 2021. aasta suvel naasis ta Küprose kõrgliigasse, liitudes AEK Larnacaga.
Aastatel 2007–2009 mängis Derbyshire Inglismaa kuni 21-aastaste koondises.
Ribeyrolles 1918 (automaatkarabiin)

Ribeyrolles 1918 oli katse toota Prantsusmaa relvajõududele automaatrelva. See kasutas eksperimentaalset 8×35 mm padrunit, 25-lasulist salve ning selle efektiivne laskeulatus oli 400 meetrit. Selle laskemoon konstrueeriti padruni .351 Winchester Self-Loading põhjal ning see oli mõnede allikate järgi esimene spetsiaalselt ehitatud keskmise suurusega padrun. Teise allika järgi oli selle laskemoon nimega 8×32 mmSR.
Relva ametlik nimi oli Carabine Mitrailleuse 1918 ('masinkarabiin 1918'). Ribeyrollesil oli relva esiosas harkjalg (mis viitas, et seda taheti hakata kasutama jao automaatrelvana) ja samasugune tääk nagu Berthieri vintpüssil 1907/15.
Karma (agrolinnake)

Karma on agrolinnake Valgevenes Homieli oblasti Dobruši rajoonis, Karma külanõukogu halduskeskus. Asula asub Chorapući jõe kaldal, oblasti keskusest Homielist 45 ja rajooni keskusest Dobrušist 17 kilomeetri kaugusel.
Karmas on keskkool, kultuurimaja, postkontor ja raamatukogu. Sealne Jumalaema Kaitsmise kirik valmis XIX sajandil.
Ajalugu.
Asula kohta on esimesi teateid XVI sajandist, mil see oli Leedu suurvürstide valduses ja kuulus Minski vojevoodkonda ning selle Rečyca maakonda. Hiljem oli see Czartoryskite valduses.
Seoses Poola jagamisega läks Karma aastal 1772 Venemaa koosseisu, kus hakkas kuuluma Mogiljovi kubermangu ja Belitsa maakonda, aastast 1852 Gomeli maakonda. Aastast 1775 läks see krahv Pjotr Rumjantsev-Zadunaiski valdusse, külas olid kõrts ja vesiveski. Aastal 1801 ehitati vana kirikuhoone asemele uus, aastal 1832 asendati ka see tellistest kirikuhoonega. Aastal 1834 läks küla Ivan Paskevitši valdusse. Aastal 1886 oli Karmas magasiait, aastal 1897 apteek, velskripunkt ja kõrts; lisaks tegutsesid külas kaks telliselöövi. 
Aastal 1918 vallutasid küla Saksa väed. Aastal 1926 olid Karmas tarbijate kooperatiivi osakond, sidejaoskond ja kool. Samal aastal sai külast kohaliku külanõukogu keskus.
Aastal 1929 moodustati külas kolhoos.
Augustis 1941 ja septembris 1943 lasid karistussalklased maha 17 küla elanikku ning põletasid maha 640 maja. Lahingutes küla pärast hukkus 10 Nõukogude sõdurit. Sõjas hukkus 360 küla elanikku. 
1989. aastal rajati külla elamud 69 Tšornobõli katastroofis saastunud tsoonist ümber asustatud pere tarbeks. 8. augustil 2000 avati külas klooster. 23. veebruaril 2010 sai Karma agrolinnakese staatuse.
Vlachovo Březí

Vlachovo Březí (saksa keeles "Wällisch Birken", "Wällischbirken") on linn Tšehhis Lõuna-Tšehhi maakonnas Prachatice ringkonnas. Vlachovo Březí asub Prachaticest umbes 8 km põhjas ja České Budějovicest 39 km lääneloodes.
Vlachovo Březí asub merepinnast 525 meetri kõrgusel.
Vlachovo Březít on esmamainitud 1274. aastal. 1359. aastast on esimesed andmed sealse kiriku kohta. Vlachovo Březí sai alevi staatuse 1538. aastal ja linnaõigused 1868. aastal.
Vlachovo Březí vanalinn on alates 22. septembrist 1995 ajalooline linnakaitseala.
Vlachovo Březís on sündinud tšehhi maletaja ja katoliku vaimulik Karel Traxler (1866–1936).
Inimfaktor lennunduses

Inimfaktor ehk inimtegur on inimese anatoomiliste, füsioloogiliste ja psühholoogiliste omaduste kogum, mis avaldub erinevate valdkondade inim-masin-süsteemi tegevuses vajaliku ja õigeaegse tulemuse saavutamisel.()
Inimtegur iseloomustab inimese usaldusväärsust inim-masin süsteemi tegevuses, kus inimene on vajaliku tegevuse täitmise kiiruses kõige nõrgem lüli. 
Inimfaktor lennunduses.
Inimtegevus on oluline ja vajalik lüli, mis tagab tehnosüsteemide ühendamise. Inimesed võivad oma tegevuses vigu teha, eriti tööl, kus on vajalik spetsiifiline haridus. Inimfaktor saab määravaks tehnosüsteemides toimuvate õnnetuste korral. Õnnetuste ja katastroofide andmete analüüs näitab, et suur osa ohust tuleneb asjaolust, et inimesed teevad valesid otsuseid, kui nad ise saavad ohuallikaks. Eriti on seda käsitletud lennunduse dokumentides ja ohutuse manuaalides. 
Lennunduses peetakse inimfaktorit kõige olulisemaks tingimuseks, mis mõjutab igasuguse õhusõiduki taset ja määrab lennuohutuse seisundi. Inimene on lennundussüsteemi kõige paindlikum, kohanemisvõimelisem ja olulisem element, kuid ka kõige haavatavam tema tegevuse negatiivse mõju võimalikkuse osas. Rahvusvahelise tsiviillennundusorganisatsiooni (ICAO) andmetel kolm neljast õnnetusest on seotud inimteguriga, kaasa arvatud lennumeeskonna, lennujuhi ja inseneride eksimused. 
SHELL-mudel.
SHELL-mudel on inimtegurite kontseptuaalne mudel, mis selgitab lennunduse inimtegurite ulatust. Samal ajal antud mudel aitab mõista inimteguri seoseid lennundussüsteemi ressursside ja keskkonna (lendava alamsüsteemi) ja inimkomponendi vahel lennundussüsteemis. Selle mudeli esitas esimest korda Elwyn Edwards 1984. aastal. 
SHELL-mudeli koostisosad.
S – Software – arvuti tarkvara.&lt;br&gt;
H – Hardware – riistvara, elektroonika ja lennuki mehaanilised seadmed.&lt;br&gt;
E – Environment – keskkond, kus töötavad (või töötasid) arvuti tarkvara ja riistvara.&lt;br&gt;
L – Liveware – inimlik element või inimesed lennundussüsteemis. Need on näiteks lennukipersonali töötajad, kes käitavad õhusõidukeid, salongipersonali, maapealne meeskond, juhtkond ja halduse töötajad.&lt;br&gt;
Just selle skeemi abil saab põhjalikult, kuid samal ajal väga korralikult analüüsida õnnetust inimfaktori järgi, kuna kõik on omavahel seotud. 
Šveitsi juustu mudel.
Algselt James Reasoni pakutud Šveitsi juustu õnnetusjuhtumite põhjusmudel võrdleb inimese süsteemi kaitset rea juhuslike aukudega Šveitsi juustuviiludes. Juustuviilud on paigutatud üksteise suhtes vertikaalselt ja paralleelselt ning iga viilu vahel on tühimikud. Juhul, kui probleem läheb kõigist aukudest algusest lõpuni, tekib viga ehk juhtub tööõnnetus.
Alpes Cottiae

Alpes Cottiae oli Rooma keisririigi provints, üks kolmest väikeprovintsist Alpides tänapäeva Prantsusmaa ja Itaalia vahel. Selle nimi on säilinud tänapäevases Cotti Alpides. Antiikajal oli provintsi kõige olulisem ülesanne ühendusteede julgestus üle alpikurude.
"Alpes Cottiaest" läänes oli Gallia Narbonensis, lõunas oli Alpes Maritimae, idas oli Itaalia ja põhjas oli Alpes Poeninae. Provintsikeskus oli Segusio (nüüd Susa Piemontes).
Ajalugu.
Provints sai alguse kuningriigist, mida kontrollis Donnus, piirkonna kohalike liguuri hõimude valitseja 1. sajandi keskpaigas eKr. See on saanud nime tema poja ja järeltulija Marcus Julius Cottiuse järgi, kelle valdus liidendati Rooma keisririigiga Augustuse ajal.
Esialgu jätkasid Cottius ning tema järglased Gaius Julius Donnus II (valitses 3 eKr – 4 pKr) ja Marcus Julius Cottius II (valitses 5–63 pKr) võimu hoidmist klientvalitsejatena; hiljem, Nero ajal määrati prokuraator ja sellest sai ametlikult Rooma provints. Provintsi kubernerid olid ratsanikuseisusest prefektid.
Asulad.
"Alpes Cottiae" asulad olid:
NGC 7331

NGC 7331 on spiraalgalaktika, mis asub Pegasuse tähtkujus.
Galaktika avastas 6. septembril 1784 William Herschel. Galaktika asub Maast 40 miljoni valgusaasta kaugusel ning selle diameeter on 130 000 valgusaastat. Galaktika näiv tähesuurus on 10,4.
NGC 7331 on sageli võrreldud Linnuteega, sest selle struktuur ja suurus on sarnased. 2000. aastatel avastati Linnutee uurimisel, et Linnutee struktuur on seniarvatust teistsugune ja seetõttu ei pruugi sarnasus olla kuigi suur.
Nauete keel

Nauete keel on austroneesia keel, mida räägivad naueted Ida-Timoris Viqueque ringkonnas. 
Nauete keelt räägib umbes 15 000 inimest.
Tuduetso Sabure

Tuduetso Sabure (sündinud 16. juunil 1982) on Botswana maletaja, naiste suurmeister (2005).
Sabure on 2005. aasta Aafrika naiste malemeister. Ta on mänginud Botswana naiskonna koosseisus neljal naiste maleolümpial (1998, 2000, 2004, 2010).
2005. aastal Aafrika esivõistlustel kahe parema hulka jõudmisega kvalifitseerus Sabure 2006. aastal Jekaterinburgis toimunud naiste maailmameistrivõistlustele (64 osavõtjat), kus sai turniiritabelis eelviimase, so 63. asetuse. Avaringis kohtus ta Humpy Koneruga, kellele kaotas tulemusega 0:2 ja 32 parema hulka ei pääsenud.
Melissa Greeff

Melissa Greeff (sündinud 15. aprillil 1998 Kaplinnas) on Lõuna-Aafrika Vabariigi maletaja, naiste suurmeister (2009).
Greeff on 2009. aasta Aafrika naiste malemeister. Lõuna-Aafrika Vabariigi naiskonna koosseisus on ta mänginud kolmel naiste maleolümpial (2008–2012).
2009. aastal Aafrika esivõistlustel esikolmikusse jõudmisega kvalifitseerus Greeff 2010. aastal Antakyas toimunud naiste maailmameistrivõistlustele (64 osavõtjat), kus sai turniiritabelis eelviimase, so 63. asetuse. Avaringis kohtus ta Humpy Koneruga, kellele kaotas tulemusega 0:2 ja 32 parema hulka ei pääsenud.
Greeff sai FIDE-lt 2007. aastal naiste rahvusvahelise meistri ja 2009. aastal naiste suurmeistri nimetuse. 
2014. aastal asus ta elama Kanadasse. Pärast seda jäi tema osalemine malevõistlustel harvemaks. FIDE andmebaasis on ta jätkuvalt kirjas kui LAV-i mängija.
Ljilja Drljević

Ljilja Drljević (serbia keeles Љиља Дрљевић; sündinud 30. novembril 1984) on serbia maletaja, naiste rahvusvaheline meister (2007). 
Drljević oli kuni 2006. aastani Jugoslaavia Liitvabariigi ja aastatel 2006–2009 Montenegro maletaja. 2009. aastast esindab ta Serbiat. 2007. aastal tuli ta Vahemere maade ja 2016. aastal Serbia naiste malemeistriks. 
Drljević on mänginud kahel naiste maleolümpial: Montenegro (2008) ja Serbia (2016) naiskonna koosseisus.
Vissel Kōbe

Vissel Kobe (jaapani keeles ヴィッセル神戸 "Visseru Kōbe)" on Jaapani jalgpalliklubi, mis mängib riigi kõrgliigas J1 League. Klubi tegutseb Kōbes ja selle kodustaadioniks on Noevir Stadium Kobe mahutavusega 30,132.
Joa kihistik

Joa kihistik (inglise "Joa Member") on ordoviitsiumi ladestu Leetse kihistu Hunnebergi lademesse kuuluv kihistik. Seda hakkas esimesena määratlema Ralf Männil aastal 1958.
Kihistiku stratotüüp on Jägala joa astang. Joa järgi on kihistik ka nime saanud.
Kihistik on Leetse kihistu keskmine kihistik, selle all lamab Klooga kihistik, sellel lasub aga Mäeküla kihistik. Kihistiku moodustavad terrigeenset päritolu rohekashall glaukoniiti sisaldavad liivakivi ja aleuroliit, mis on üsna purdsed. Kihistikus glaukoniidisisaldus väheneb allpool, ent glaukoniit moodustab sellest ikka üle poole.
Klooga kihistik

Klooga kihistik (inglise "Klooga Member") on ordoviitsiumi ladestu Leetse kihistu Hunnebergi lademesse kuuluv kihistik. Seda hakkas esimesena määratlema Silvi Mägi aastal 1970.
Kihistiku stratotüüp on Klooga puurauk. Kihistik on nime saanud Klooga mõisa järgi.
Kihistik on Leetse kihistu alumine kihistik, sellel lasub Joa kihistik. Kihistiku moodustavad terrigeenset päritolu rohekashall glaukoniiti sisaldavad liivakivi ja aleuroliit, mis on üsna purdsed. Kihistikus glaukoniidisisaldus väheneb allpool. Kihistikku eristab Joa kihistikust see, et selle koosseisust moodustab alla poole glaukoniit ja domineerib kvarts.
Iru kihistik

Iru kihistik (inglise "Iru Member") on ordoviitsiumi ladestu Leetse kihistu Latorpi lademesse kuuluv kihistik. Seda hakkas esimesena määratlema Arvo Rõõmusoks aastal 1956.
Kihistiku stratotüüp on Iru paemurd. Kihistik on nime saanud Iru küla järgi.
Kihistikul lasub Mäeküla kihistik. Kihistiku moodustab roheline nõrgalt tsementeerunud glaukoniiti sisaldav liivakivi, milles on ka kvartsi ja vilku.
Varangu kihistu

Varangu kihistik (inglise keeles "Varangu Formation") on ordoviitsiumi ladestu Varangu lademesse kuuluv kihistu. Seda hakkas esimesena määratlema Ralf Männil aastal 1958.
Kihistu stratotüüp asub Selja jõe kaldal ja on nime saanud Varangu küla järgi.
Kihistu moodustab rohekashall savi, mis sisaldab kas hajusalt või läätsedena püriiti ja glaukoniiti. Kohati moodustab kihistu keskmise osa peeneteraline kvartsliiv, mis sialdab ohtralt glaukoniiti ja püriiti. Mõnes kohas on kihistu savi ka tumedaks tõmbunud ja meenutab välimuselt vanema diktüoneemakilda kihte. Mõnes piirkonnas esineb kihistu glaukoniitliivakivi kõrvuti Leetse kihistu glaukoniitliivakiviga; sel juhul on need kaks kihistut väga raskesti eristatavad.
Bai Ling

 
Bai Ling (hiina keeles 白灵; sündinud 10. oktoobril 1966) on Hiina näitleja. 
Ta on näidelnud näiteks filmides "Anna ja kuningas", "The Crow" ja "Adrenaliin 2: Kõrgepinge". Ta elab praegu Ameerika Ühendriikides ja tunnistab avalikult, et on biseksuaalne.
Anne McClain

Anne Charlotte McClain (sündinud 7. juunil 1979) on Ameerika Ühendriikide maaväe kolonelleitnant, insener ja NASA astronaut. 
2002. aastal lõpetas ta masinaehituse bakalaureusekraadiga Ameerika Ühendriikide Sõjaväeakadeemia, misjärel sai temast samal aastal maaväe ohvitser. Seejärel õppis ta Bathi Ülikoolis, mille lõpetas 2004. aastal ja sai aerokosmose inseneri magistrikraadi. 2005. aastal sai ta Bristoli Ülikoolist magistrikraadi avalikes suhetes.
Pärast õpingute lõppu sai temast Bell OH-58 Kiowa piloot ning ta tegi maaväes edukat karjääri. Ta on teeninud ka Iraagi sõjas ja teinud 216 lahinglendu. 2013. aastal lõpetas ta Ameerika Ühendriikide Mereväe Katselendurite Kooli ja samal aastal valiti ta NASA astronaudiks; ta oli oma astronautide grupi noorim liige. Aastatel 2018–2019 oli ta rahvusvahelise kosmosejaama 58. ja 59. ekspeditsiooni liige. 2024. aastal valiti ta SpaceX Crew-10 komandöriks ning ta lendas uuesti kosmosesse 14. märtsil 2025. Crew-10 naasis Maale 9. augustil.
Olena Kondratjuk

Olena Kondratjuk (ukraina keeles "Олена Костянтинівна Кондратюк", sündinud 17. novembril 1970 Lvivis) on Ukraina poliitik.
Daily News

Daily News (tõlkes "Igapäevased Uudised") on mitme ajalehe nimi:
Triatlon 2020. aasta suveolümpiamängudel

Triatlon 2020. aasta suveolümpiamängudel Tōkyōs toimub 27. juulist 1. augustini. Triatlonis võistleb 110 sportlast (55 meest ja 55 naist) ning välja jagatakse kolm komplekti medaleid. Lisaks meeste ja naiste triatlonile toimub esimest korda võistkondlik teatetriatlon segavõistkondadele.
Teatetriatlonis võistlevad 2 mehest ja 2 naisest koosnevad võistkonnad distantsil, kus iga sportlane peab läbima 300 m ujudes, 8 km jalgrattal ja 2 km joostes.
Saare vald (täpsustus)

Saare vald on mitme endise valla nimi:
Clayton Anderson

Clayton Conrad Anderson (sündinud 23. veebruaril 1959) on Ameerika Ühendriikide füüsik ja endine NASA astronaut.
Ta lõpetas 1981. aastal füüsika eriala ("cum laude") bakalaureusekraadiga Hastings College'i ja 1983. aastal aerokosmose insenerinduse eriala magistrikraadiga Iowa State University.
Anderson valiti astronaudiks 1998. aastal ja see oli tema 16. katse saada astronaudiks. Ta on osalenud kolme Space Shuttle'i programmi missioonil ning oli Rahvusvahelise kosmosejaama 15. ja 16. ekspeditsiooni meeskonnaliige. 2007. aastal osales ta missioonil STS-117, mis viis ta kosmosejaama ja missioonil STS-120, mis tõi ta tagasi Maale. Tema viimaseks missiooniks jäi STS-131. 
Anderson lahkus NASAst 2013. aastal.
Off-White

Off-White (stiliseeritud kui OFF-WHITE c/o VIRGIL ABLOH) on Ameerika moedisainer Virgil Ablohi asutatud moebränd. Ettevõte asutati Itaalias Milanos 2012. aastal. Brändil on 50 iseseisvat kauplust ja seda veavad kauplused, sealhulgas Barneys, Selfridges, Harrods ja Le Bon Marché.
Brändi rõivastes kasutatakse stiliseeritud esemeid, näiteks jutumärke, tõmblukke, kollase tööstusliku pandla vöökujundust ja risti loovate neljasuunalisi nooli. Bränd on teinud koostööd teiste firmadega nagu näiteks Nike, Levi, Jimmy Choo, IKEA ja Évianiga.
16. ekspeditsioon

16. ekspeditsioon oli Rahvusvahelise kosmosejaama (ISS) 16. alaline meeskond.
12. oktoobril saabusid jaama NASA astronaut Peggy Whitson, kellest sai jaama esimene naiskomandör, Roskosmose kosmonaut Juri Malentšenko ja Malaisia esimene astronaut Sheikh Muszaphar Shukor, kes lahkus koos 15. ekspeditsiooniga. Kuna 15. ekspeditsiooni liige Clayton Anderson ei lahkunud koos oma meeskonnakaaslastega, siis loeti ta kuni STS-120 saabumiseni 16. ekspeditsiooni liikmeks. STS-120 saabumise järel, asendas Andersoni Daniel Tani. STS-122 tõi veebruaris 2008 jaama ESA astronaudi Léopold Eyhartsi, kes asendas Tani. Märtsis 2008 saabus missiooniga STS-123 jaama NASA astronaut Garrett Reisman, kes asendas Eyhartsi. Reisman osales 16. ekspeditsioonil ja liitus 17. ekspeditsiooniga.
19. aprillil lahkusid jaamast Whitson, Malentšenko ja 17. ekspeditsiooniga saabunud Lõuna-Korea esimene astronaut Yi So-Yeon. Tehnilise rikke tõttu sisenes Sojuz Maa atmosfääri ballistilisel trajektooril ja maandus planeeritud kohast 420 km eemale. Astronaudid pidid sisenemisel taluma tavalisest suuremat koormust ning So-Yeon sai kergelt vigastada.
Majeakgoro

Majeakgoro on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas.
Lõuna-Aafrika Vabariigi 2011. aasta rahvaloenduse andmetel oli Majeakgoro elanikest mustanahalisi aafriklasi 99,53%, värvilisi 0,22%, India või Aasia päritolu inimesi 0,12% ja teisi 0,12%. Tsvana keelt pidas emakeeleks 94,52%, inglise keelt 1,04%, suulu keelt 0,77% ja sotho keelt 0,65%.
Uitkoms

Uitkoms on asula Lõuna-Aafrika Vabariigis Free State'i provintsis Xhariepi ringkonnas Mohokare vallas.
Lõuna-Aafrika Vabariigi 2011. aasta rahvaloenduse andmetel oli Uitkomsi elanikest mustanahalisi aafriklasi 70,83%, värvilisi 28,99% ja India või Aasia päritolu inimesi 0,17%. Sotho keelt pidas emakeeleks 60,42% inimesi, afrikaani keelt 28,99%, koosa keelt 8,33%, inglise keelt 1,04% ja viipekeelt 0,87%.
Oru vald (täpsustus)

Oru vald on mitme endise valla nimi:
Armani

Giorgio Armani S.p.A. on Giorgio Armani asutatud Itaalia luksusmoemaja, mis kavandab, toodab, levitab ja müüb haute couture'i, valmisrõivaid, nahktooteid, jalatseid, kellasid, ehteid, aksessuaare, prille, kosmeetikat ja kodusisustust. Bränd turustab neid tooteid mitme nime all: "Giorgio Armani Privé", "Giorgio Armani", "Armani Collezioni", "Emporio Armani" (sh "EA7"), "Armani Jeans", "Armani Junior" ja "Armani Exchange". Bränd kasutab Armani nime seotust kõrgmoega, saades kasu oma prestiižist moetööstuses. 2016. aastal oli ettevõtte hinnanguline läbimüük umbes 2,65 miljardit dollarit. Giorgio Armani teatas 2017. aastal, et tema ettevõte sulgeb ettevõtte restruktureerimise käigus kaks oma moebrändi: Armani Collezioni ja Armani Jeans.
Tommy Hilfiger (ettevõte)

Tommy Hilfiger, endise nimega Tommy Hilfiger Corporation ja Tommy Hilfiger Inc., on Ameerika rõivaettevõte, mis toodab rõivaid, jalatseid, aksessuaare, parfümeeriatooteid ja kodusisustust.
Ettevõte asutati 1985. aastal. 2006. aastal omandas erakapitalifirma Apax Partners Tommy Hilfigeri umbes 1,6 miljardi dollari eest ja 2010. aasta mais ostis ettevõtte PVH Corp. (tol ajal tuntud kui Philips van Heusen) Apax Partnersi. 
Daniel Grieder määrati tegevjuhiks 2014. aasta juulis, asutaja Tommy Hilfiger jäi aga ettevõtte peadisaineriks, juhtides disainimeeskondi ja jälgides kogu loomeprotsessi. 
Ülemaailmne jaemüük brändi kaudu 2013. aastal oli 6,4 miljardit USA dollarit ja 2014. aastal 6,7 miljardit dollarit.
2020. aastatel müüakse Tommy Hilfigeri tooteid suurtes kaubamajades ja rohkem kui 1400 omaette jaekaupluses 90 riigis.
Lothar Ahrendt

Lothar Ahrendt (sündinud 13. märtsil 1936 Erfurdis) on endine Saksa DV politseikindral ja riigitegelane, 1989. aasta novembrist kuni 1990. aasta aprillini Saksa DV siseminister.
Elulugu.
Pärit peenmehaaniku perekonnast. Rahvakooli lõpetamise järel õppis ta aastatel 1950–1953 autolukksepaks. 1953. aastal asus tööle Saksa Rahvapolitseis, 1957. aastal astus Saksamaa Sotsialistlikku Ühtsusparteisse. 1960. aastal lõpetas ta Ascherslebenis politseikooli. 1960–1964 töötas ta Ida-Berliinis Saksa Rahvapolitsei presiidiumis. 1964–1968 õppis Ahrendt Saksa Rahvapolitsei Kõrgkoolis "Karl Liebknecht". 1968–1970 oli Berliini Köpenicki piirkonna Saksa Rahvapolitsei inspektsiooni asejuhataja. 1970–1978 oli ta Berliini Keskpiirkonna Saksa Rahvapolitsei inspektsiooni juhataja. 1978–1983 oli ta Berliini Saksa Rahvapolitsei asepresident. 
1983. aastal sai ta kindralmajori aukraadi ja 1986. aastal kindralleitnandi aukraadi. 1983. aastal sai ta Saksa DV siseministri asetäitjaks ja 1985. aastal siseministri esimeseks asetäitjaks. 1986–1989 oli ta Saksamaa Sotsialistliku Ühtsuspartei Keskkomitee liikmekandidaat.
Alates 18. novembrist 1989 kuni 12. aprillini 1990 oli Lothar Ahrendt Saksa DV siseminister.
Piirilinn

Piirilinn on riigipiiri ääres või -piiril asuv linn.
Eesti piirilinnad on Valga (Läti piiril) ja Narva (Venemaa piiril).
17. ekspeditsioon

17. ekspeditsioon oli Rahvusvahelise kosmosejaama 17. alaline meeskond.
Ekspeditsiooni esimesed meeskonnaliikmed olid Roskosmose kosmonaudid Sergei Volkov ja Oleg Kononenko ning nad startisid 8. aprillil 2008. Jaamas ootas neid NASA astronaut Garrett Reisman, kes liitus ekspeditsiooniga 16. ekspeditsioonist.
Reismani asendas juunis Gregory Chamitoff, kes saabus jaama kosmosesüstik Discovery pardal missiooni STS-124 ajal. Volkov ja Kononenko naasid Maale 24. oktoobril ja Chamitoff liitus 18. ekspeditsiooniga.
Dorogobuž

Dorogobuž on linn Venemaal Smolenski oblastis, Dorogobuži rajooni keskus. Asub Dnepri jõe ääres, 113 km Smolenskist idas.
Dorogobuži on esmamainitud 1150. aastal. 1238. aastal põletasid Batu-khaani väed linna maatasa. 1708 sai linnaõigused. 1812. aasta isamaasõja käigus põletati linn maha.
2018. aasta alguses oli linnas 9793 elanikku.
Dorogobužis asub 12 m kõrgune gloobus.
Linnas asub koduloomuuseum.
Onaida keel

Onaida keel on irokeesi keelkonda kuuluv põhjairokeesi rühma keel, mida kõnelevad onaidad.
Onaida keelt kõneles 2016. aastal alla 200 inimese Kanadas Ontario provintsis ning Ameerika Ühendriikides New Yorgi osariigis. Onaida keel on tõsiselt ohustatud.
Fonoloogia.
Onaida keeles on 6 vokaalfoneemi /i/, /e/, /o/, /a/ ja 2 nasaalset foneemi /ũ/ (kirjas ⟨u⟩) ja /ə̃/ (kirjas ⟨ʌ⟩. Esinevad ka mitmed diftongid.
Onaida keeles on 11 konsonantfoneemi. Puuduvad bilabiaalsed konsonandid (m, p).
Morfoloogia.
Nagu teisedki irokeesi keeled on seneka keeles polüsünteetiline aglutinatiivne keel.
Zebre kihistu

Zebre kihistu (inglise keeles "Zebre Formation") on ordoviitsiumi ladestu kihistu. See kuulub Latorpi ülemlademe koosseisu, kus eristatakse veel Hunnebergi ladet ja Billingeni ladet, ent on laiem, kattes ka Varangu lademe. Kihistut hakkas esimesena eristama T. Springis aastal 1974.
Kihistu stratotüüp on nüüdseks hävinud südamikuga Ciecere-10 puurauk, kus kihistu kivimid esinevad 1076.00..1114.00 meetril. Kihistu neostratotüüp on Dobele 92 puurauk, kus kihistu kivimid esinevad 1383,70...1426,50 meetril. Kihistu on saanud nime Zebre oja järgi.
Kihistu sisaldab järgmisi kihistikke:
Kihistu moodustab glaukoniiti sisaldav rohekashall või punakaspruun dolomiit või savi. Eestis eristatakse kihistut maa lõunaosas, Leedu aladel maa loodeosas. Selle suurim paksus on Leedus 18 meetrit.
Lutriņi kihistik

Lutriņi kihistik (inglise keeles "Lutriņi Member") on ordoviitsiumi ladestu Zebre kihistu Varangu lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976.
Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1115.00..1120.50 meetril. Kihistu neostratotüüp on Dobele 92 puurauk, kus kihistu kivimid esinevad 1422..1426 meetril. Kihistik on nime saanud Lutriņi küla järgi.
Kihistik on Zebre kihistu alumine kihistik, sellel lasub Kumbri kihistik. Põhja-Eestis vastab sellele ligikaudu Türisalu kihistu.
Kumbri kihistik

Kumbri kihistik (inglise keeles "Kumbri Member") on ordoviitsiumi ladestu Zebre kihistu Varangu lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976.
Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1109.50..1115.00 meetril. Kihistu neostratotüüp on Dobele 92 puurauk, kus kihistu kivimid esinevad 1422..1424 meetril. Kihistik on nime saanud Kumbri küla järgi.
Kihistik on Zebre kihistu Varangu lademe ülemine kihistik, mis lamab Lutriņi kihistikul. Põhja-Eestis vastab sellele ligikaudu Varangu kihistu.
Zirni kihistik

Zirni kihistik (inglise keeles "Zirni Member") on ordoviitsiumi ladestu Zebre kihistu Latorpi lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976.
Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1096.00..1109.50 meetril. Kihistu neostratotüüp on Dobele 92 puurauk, kus kihistu kivimid esinevad 1407..1416 meetril. Kihistik on nime saanud Zirņi küla järgi.
Kihistik on Zebre kihistu Latorpi lademe alumine kihistik, millel lasub Kalvene kihistik. Ajaliselt kuulub selle argilliit Eestis Hunnebergi lademesse. Kihistikku eristatakse maa lõunaosas
Leedu aladel kuulub kihistik Varangu lademesse. Selle moodustab punakaspruun, kohati ka rohekashall viiruline savi. Kihistikku eristatakse maa loodeosas.
Kalvene kihistik

Kalvene kihistik (inglise keeles "Kalvene Member") on ordoviitsiumi ladestu Zebre kihistu Latorpi lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976.
Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1088.00..1096.00 meetril. Kihistu neostratotüüp on Dobele 92 puurauk, kus kihistu kivimid esinevad 1397..1407 meetril. Kihistik on nime saanud Kalvene küla järgi.
Kihistik on Zebre kihistu Latorpi lademe keskmine kihistik, mis lamab Zirni kihistikul ja millel lasub Zante kihistik. Leedu aladel kuulub kihistik Hunnebergi lademesse. Selle moodustab rohekashall, kohati ka punakaspruun savi. Kihistikku eristatakse maa loodeosas.
Zante kihistik

Zante kihistik (inglise keeles "Zante Member") on ordoviitsiumi ladestu Zebre kihistu Latorpi lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976.
Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1076.00..1088.00 meetril. Kihistu neostratotüüp on Dobele 92 puurauk, kus kihistu kivimid esinevad 1383.70..1397.00 meetril. Kihistik on nime saanud Zante küla järgi.
Kihistik on Zebre kihistu Latorpi lademe ülemine kihistik, mis lamab Kalvene kihistikul. Ajaliselt kuulub selle punane või laiguline savi Billingeni lademesse. Eestis esineb kihistik maa lõunaosas. Leedu aladel eristatakse kihistikku maa loodeosas.
Rudnja

Rudnja on linn Venemaal Smolenski oblastis, Rudnja rajooni keskus. Asub Valgevene piiri lähedal, 68 km Smolenskist loodes.
Rudnjat on esmamainitud 1363. aastal. 
1926 sai linnaõigused. 
Linna läbib Smolenski ja Vitsebski vaheline raudtee.
1989. aasta rahvaloenduse andmetel oli linnas 11 032 elanikku. 2018. aasta alguses oli Rudnjas 9484 elanikku.
Linnas on peamiselt toiduainetetööstuse ettevõtted.
Stary Sącz

Stary Sącz on linn Poolas Väike-Poola vojevoodkonnas Nowy Sączi maakonnas, Stary Sączi valla halduskeskus. Stary Sącz asub Nowy Sączist umbes 8 km edelas Dunajeci jõe ääres.
Stary Sączi on ürikutes esimest korda mainitud 1257. aastal, Magdeburgi linnaõigused sai 1358. aastal.
18. ekspeditsioon

18. ekspeditsioon oli Rahvusvahelise kosmosejaama 18. alaline meeskond.
Esimesed kaks meeskonnaliiget olid Michael Fincke ja Juri Lontšakov, kes startisid 10. oktoobril 2008. STS-126 tõi jaama Sandra Magnuse, kes asendas Gregory Chamitoffi, kes oli ekspeditsiooniga liitunud 17. ekspeditsioonist. Magnus lahkus jaamast märtsis 2009 missiooni STS-119 pardal, mis oli toonud jaama JAXA astronaudi Koichi Wakata.
Armonysi kihistu

Armonysi kihistu on ordoviitsiumi ladestu Billingeni lademe kihistu. Kihistut hakkasid esimesena eristama Jevlampijus Laškovas, Nijolė Sidaravičienė ja Juozas Paškevičius aastal 1976. Kihistu on saanud nime armonysi küla järgi. Kihistu stratotüüp on Butkunai 241 puurauk, kus selle kivimid esinevad 744,3–745,6 meetril. Leedus eristatakse Armonysi kihistut maa keskosas ja Nemunase madalikul.
Kihistu koosneb punakashallist detriiti sisaldavast lubjakivist ja dolomiidist.
Armonys

Armonys on küla Leedus Rokiškise rajoonis Juodupė vallas.
2001. aastal oli Armonysi elanike arv 6. 2011. aastal seal elanikke ei olnud. 2021. aastal oli elanikke taas 6.
Küla järgi on nimetatud Billingeni lademe Armonysi kihistu.
Starachowice

Starachowice (aastatel 1939–1949 Starachowice-Wierzbnik) on linn Poolas Święty Krzyżi vojevoodkonnas, Starachowice maakonna halduskeskus. Starachowice asub Kielcest 37 km idakirdes ja Ostrowiec Świętokrzyskist 25 km loodes.
Rossillon

Rossillon on vald Prantsusmaal:
Rossillon on suguvõsa nimi:
Laura Bassi

Laura Maria Caterina Bassi (31. oktoober 1711 – 20. veebruar 1778) oli itaalia õpetlane.
Ta sai filosoofiadoktori kraadi Bologna ülikoolist mais 1732. Ta määrati 1731. aastal anatoomiaprofessoriks; teadaolevalt oli ta esimene naisprofessor ülikoolis. Teda peetakse esimeseks naiseks kogu maailmas, kellele anti juhatada ülikoolis õppetool. 1732. aastal valiti ta esimese naisena Bologna Instituudi Teaduste Aakdeemia liikmeks. Bassi aitas kaasa Newtoni mehaanika levikule kogu Itaalias.
Tabasalu kihistik

Tabasalu kihistik (inglise "Tabasalu Member") on ordoviitsiumi ladestu Türisalu kihistu Varangu lademesse kuuluv kihistik. Seda hakkas esimesena määratlema Heljo Heinsalu aastal 1981.
Kihistiku stratotüüp on Rannamõisa pank. Kihistik on nime saanud Tabasalu asula järgi.
Kihistiku moodustab savikilt. Kihistikku eristab Toolse kihistikust suurem püriidi sisaldus.
Toolse kihistik

Toolse kihistik (inglise "Toolse Member") on ordoviitsiumi ladestu Türisalu kihistu kihistik. Seda hakkas esimesena määratlema Heljo Heinsalu aastal 1980.
Kihistiku stratotüüp on Toolse puurauk. Kihistik on nime saanud Toolse küla järgi.
Kihistiku moodustab diktüoneemaargilliit. Kihistikku eristab Tabasalu kihistikust väiksem püriidi sisaldus. Kihistikus esineb ka vahekihtidena ja läätsjate moodustistena peeneteralist liiva.
Tosna kihistu

Tosna kihistu (inglise keeles "Tosna Formation") on ordoviitsiumi ladestu Pakerordi lademe kihistu.
Kihistut eristatakse Leningradi oblastis, esinduslikeim on kihistu Sjassi ja Ižora jõe vahelisel alal. Selle moodustavad liiv ja liivakivi, mis sisaldavad ka ohtralt brahhiopoodide apatiidist moodustunud kodade jäänuseid. Enamasti pärinevad sealsed brahhiopoodide jäänused küll vanematest kihistutest, mis on lahti uhutud ja taas settinud.
Ante Šarić

Ante Šarić (sündinud 6. aprillil 1984 Splitis) on horvaadi maletaja, rahvusvaheline suurmeister (2007). 
Šarić sai suurmeistriks 23-aastaselt 2007. aastal. Neli aastat varem oli ta FIDE-lt saanud rahvusvahelise meistri nimetuse. 
Ta elab Splitis. Tema abikaasa on maletaja Kristina Šarić.
Kristina Šarić

Kristina Šarić (sündinud 19. detsembril 1986) on horvaadi maletaja, naiste rahvusvaheline meister (2004). 
Šarić sai 17-aastaselt FIDE-lt naiste rahvusvahelise meistri nimetuse. Ta tuli 2016. aastal Horvaatia naiste malemeistriks. Horvaatia naistkonna koosseisus on ta mänginud kahel naiste maleolümpial (2010, 2016).
Ta elab Splitis. Tema abikaasa on malesuurmeister Ante Šarić.
Ivan Šarić

Ivan Šarić (sündinud 17. augustil 1990 Splitis) on horvaadi maletaja, rahvusvaheline suurmeister (2008). 
Šarić sai suurmeistriks 18-aastaselt 2008. aastal. Aasta varem oli ta saanud FIDE-lt rahvusvahelise meistri nimetuse. Ta tuli 2008. aastal noorte maailmameistriks U18-vanuseastmes. 2018. aastal tuli ta Bathumis Euroopa malemeistriks.
Ta on kolmekordne Horvaatia malemeister (2009, 2013, 2017).
Lara Stock

Lara Stock (sündinud 26. mail 1992 Freiburgis) on Horvaatia maletaja, naiste suurmeister (2008). 
Stock sai suurmeistriks 16-aastaselt 2008. aastal. Kaks aastat varem oli ta FIDE-lt saanud naiste rahvusvahelise meistri nimetuse. Ta tuli 2002. aastal noorte maailmameistriks neidude U10-vanuseastmes. 2006. aastal mängis ta Horvaatia naiskonna koosseisus naiste maleolümpial.
Stock on pärit kakskeelsest perekonnast, ema on horvaaditar ja isa sakslane. Ta elab Freiburgis.
Borka Frančišković

Borka Frančišković (sündinud 23. märtsil 1988) on horvaadi maletaja, naiste rahvusvaheline meister (2007). 
Frančišković on seitsmekordne Horvaatia naiste malemeister (2007–2011, 2013, 2015). Ta on mänginud Horvaatia naiskonna koosseisus kuuel naiste maleolümpial (2006–2016; seejuures 2012. aastal mängis esimesel laual).
2010. aastal täitis ta esimese naiste suurmeistri normi.
Mara Jelica

Mara Jelica (sündinud 1. jaanuaril 1974 Jajces) on horvaadi maletaja, naiste rahvusvaheline meister (1996). 
Jelica on 2002. aasta Horvaatia naiste malemeister. Ta on mänginud Horvaatia naiskonna koosseisus kuuel naiste maleolümpial (1992–2004, 2008, 2012–2014).
Mirjana Medić

Mirjana Medić (sündinud 30. juulil 1964) on horvaadi maletaja, naiste suurmeister (1999). 
Medić on seitsmekordne Horvaatia naiste malemeister (1993–1996, 2003, 2006, 2012). Ta on mänginud Horvaatia naiskonna koosseisus 11 naiste maleolümpial (1994–2012, 2018).
Ta sai FIDE-lt 1998. aastal naiste rahvusvahelise meistri ja 1999. aastal naiste suurmeistri nimetuse.
Şəhriyar Məmmədyarov

Şəhriyar Məmmədyarov (sündinud 12. aprillil 1985 Sumqayıtis) on aserbaidžaani maletaja, rahvusvaheline suurmeister (2002). 
Məmmədyarov sai suurmeistriks 17-aastaselt 2002. aastal. Ta on 2003. aasta noorte maailmameister U18-vanuseastmes ja kahekordne juunioride maailmameister (2003, 2005).
Ta pääses 2011. aastal Kaasanis toimunud kaheksa osavõtjaga MM-i pretendentide matšturniirile, kus ta kaotas veerandfinaalmatšis Boris Gelfandile. Ta sai FIDE Grand Prix 2012–2013 sarjas teise koha, mis viis ta 2014. aastal Hantõ-Mansiiskis peetud pretendentide turniirile, kus tuli neljandaks. Võitis FIDE Grand Prix 2017 sarja ja pääses 2018. aastal Berliinis toimunud pretendentide turniirile, kus tuli Fabiano Caruana järel teiseks.
2018. aastal võitis ta Bieli suurmeistrite turniiri.
Məmmədyarovi õed on naiste malesuurmeistrid Zeynəb Məmmədyarova ja Türkan Məmmədyarova.
Zeynəb Məmmədyarova

Zeynəb Məmmədyarova (sündinud 3. oktoobril 1983 Sumqayıtis) on aserbaidžaani maletaja, naiste suurmeister (2000). 
Ta on kolmekordne Aserbaidžaani naiste malemeister (2001, 2008, 2015).
Tema õde Türkan Məmmədyarova ja vend Şəhriyar Məmmədyarov on samuti malesuurmeistrid.
Türkan Məmmədyarova

Türkan Məmmədyarova (sündinud 7. augustil 1989 Sumqayıtis) on aserbaidžaani maletaja, naiste suurmeister (2007). 
Ta on kahekordne Aserbaidžaani naiste malemeister (2005, 2006).
Məmmədyarova sai FIDE-lt 2003. aastal naiste rahvusvahelise meistri ja 2007. aastal naiste suurmeistri nimetuse. 
Tema õde Zeynəb Məmmədyarova ja vend Şəhriyar Məmmədyarov on samuti malesuurmeistrid.
Günay Məmmədzadə

Günay Məmmədzadə (sündinud 19. juunil 2000 Bakuus) on aserbaidžaani maletaja, naiste suurmeister (2014). 
Məmmədzadə on kahekordne Aserbaidžaani naiste malemeister (2017, 2019). 2009. aastal tuli ta noorte maailmameistriks tütarlaste U10-vanuseastmes. 2017. aastal osales ta Euroopa naiste meistrivõistlustel, kus sai 25. koha 144 osavõtja seas. 
Ta on mänginud Aserbaižaani naiskonna koosseisus kahel naiste maleolümpial (2016, 2018). 
Məmmədzadə sai FIDE-lt 2014. aastal naiste rahvusvahelise meistri ja naiste suurmeistri ning 2018. aastal rahvusvahelise meistri nimetuse.
Tupp-võsaputk

Tupp-võsaputk ("Conioselinum tataricum", sünonüümid "Conioselinum vaginatum", "Conioselinum fischeri") on rohttaimeliik võsaputke ("Conioselinum") perekonnast sarikaliste ("Apiaceae") sugukonnast.
Kirjeldus.
Tupp-võsaputk on 50–100 (170) cm kõrgune paljas, erilise lõhnata, enamasti õrna üldmuljega püsik. Vars on ruljas, sinaka kirmega. Lehed on kaheli või peaaegu kolmelisulgjad, läikivad, altpoolt veidi heledamad, 7–30 cm pikad ja peaaegu sama laiad. Liitsarikad 5–10 cm läbimõõdus. Üldkatis puudub, osakatis koosneb juuspeentest lehekestest. Viljad on paljad, seljalt lamendunud, 4–5 mm pikkused. Õitseb juuni teisest poolest augusti esimese pooleni.
Väliselt on kõige sarnasemad mets-harakputk ("Anthriscus sylvestris") ja täpiline surmaputk ("Conium maculatum"). Mets-harakputkest eristub tupp-võsaputk sileda varre, paljaste lehtede ja piklikmunajate viljade poolest. Erinevalt surmaputkest pole võsaputkel ebameeldivat lõhna, sarika all puudub üldkatis, viljad on pikemad (surmaputkel kuni 3,5 mm, võsaputkel 4–5 mm).
Kasvukohad.
Tupp-võsaputk eelistab huumusrikast, parasniisket pinnast. Senised leiukohad on jõgede ja ojade kaldanõlvadel, järsakutel, lammimetsades, võsastikes, puisniitudel. Kasvab tihti samades kasvukohtades halli lepa ja sarapuuga. Enamasti on leiukohad väikesed, koosnedes mõnest, harvemini kuni paarkümnest taimest.
Levik Eestis.
Läbi aegade olnud Eestis hajusalt levinud vähearvukas liik. Taimede uue levikuatlase andmetel teada nüüdisajal kuuest taimeatlase ruudust.
Mielec

Mielec on linn Poolas Podkarpacie vojevoodkonnas, Mieleci maakonna halduskeskus. Mielec asub Wisłoka jõe ääres, Rzeszówist umbes 50 km loodes.
Mielecit on ürikutes esimest korda mainitud 1229. aastal, linnaõigused sai 1470. aastal.
Linnas asub lennukitehas PZL Mielec.
Bianca Mikovitš

Bianca Mikovitš (sünninimi Sepp; sündinud 28. detsembril 1974 Tartus) on eesti ajakirjanik. Tema poeg on Karl Mikovitš.
Töötanud reporterina ajalehtedes Virumaa Teataja ning Järva Teataja, aastast 2008 Maalehe ajakirjanik ja toimetaja. Mitmed intervjuud ja artiklid ilmusid koostöös Jüri Aarmaga. 
Bianca Mikovitš õppis Tartu Teoloogia Akadeemias usuteadust ja lisaerialana Tartu Ülikoolis ajakirjandust ning lõpetas 2019. aastal EELK Usuteaduse Instituudis luterliku teoloogia erialal. Diplomitöö käsitles kirikutega seotud temaatika kajastamist suuremates Eesti ajalehtedes. 
2019. aastast EELK Usuteaduse Instituudi magistrant. 
2025. aasta septembris alustas õpinguid EELK Pastoraalseminari diakonikoolitusel.
Suurjõe kihistik

Suurjõe kihistik (inglise "Suurjõgi Member") on ordoviitsiumi ladestu Kallavere kihistu Pakerordi lademesse kuuluv kihistik. Seda hakkas esimesena määratlema Aadu Loog aastal 1964.
Kihistiku stratotüüp on Mustjõe Vihula mõisakompleksis asuv kaldapaljand, kus paljandub ligi kuus meetrit kihistiku liivakivi. Kihistik on nime saanud Mustjõe kohaliku nime järgi.
Kihistik on kohati Kallavere kihistu ülemine kihistik, kohati lasub sellel aga Orasoja kihistik. Selle all lamab Maardu kihistik. Kihistiku moodustab hall liivakivi, selle ülemist piiri määratleb aga kiht, mis sisaldab ohtralt detriiti.
Siberi kurereha

Siberi kurereha ("Geranium sibiricum") on kurerehaliste sugukonda kurereha perekonda kuuluv taimeliik.
Siberi kurereha on mitmeaastane näärmekarvadeta rohttaim, kel õied paiknevad varte tippudes üksikult. Kroonlehed on roosad või valkjad, äraspidimunajad, tupplehtedest vaid veidi pikemad. Varrelehed pikarootsulised, sõrmlõhised, hõredalt karvased.
Siberi kurereha on looduslikult levinud Euraasias. Eestis tulnukana, kasvades elamute ümbruses ja hoovides, teede äärtes, raudteedel. Teada Tartust (raudteel, botaanikaaia ümbruses jm), Pärnust, Antsla raudteejaamast jm.
Orasoja kihistik

Orasoja kihistik (inglise "Orasoja Member") on ordoviitsiumi ladestu Kallavere kihistu Pakerordi lademesse kuuluv kihistik. Seda hakkas esimesena määratlema Aadu Loog aastal 1964.
Kihistiku stratotüüp on Orasoja paljand. Kihistik on nime saanud Orasoja järgi.
Kihistik on Kallavere kihistu ülemine kihistik, selle all lamab Suurjõe kihistik või Rannu kihistik. Kihistiku moodustab diktüoneemakilda vahekihtidega oobolusliivakivi. Kihistikus on palju muskoviiti.
Tiibeti terjer

Tiibeti terjer on Tiibetist pärit koeratõug.
Rannu kihistik

Rannu kihistik (inglise "Rannu Member") on ordoviitsiumi ladestu Kallavere kihistu Pakerordi lademesse kuuluv kihistik. Seda hakkas esimesena määratlema Heljo Heinsalu aastal 1981.
Kihistiku stratotüüp on Saka II paljand, kus Türisalu kihistu all paljandub 2,2 meetrit Orasoja kihistikku ja seejärel 1,6 meetrit Rannu kihistiku kivimeid. Rannu kihistiku alumine piir on mattunud, mattunud osa all paljandub aga Tiskre kihistu liivakivi. Kihistik on nime saanud Rannu küla järgi.
Kihistik on Kallavere kihistu alumine kihistik, sellel lasub Orasoja kihistik. Kihistiku moodustab kollakashall, kohati ka roostekarva liivakivi, mis sisaldab detriiti (kohati moodustab fosforiitne detriit ligi poole kihistikust). Kihistiku alumise piiri moodustab enamasti konglomeraat.